kardosdrur/scandi-wiki huggingface dataset:
Mimi Karlsen

Mimi Karlsen (født 23. januar 1957 i Maniitsoq
) er en grønlandsk lærer og politiker for Inuit Ataqatigiit. Hun er fra september 2023 formand for Grønlands parlament. Tidligere har hun haft adskillige ministerposter i Grønlands regering.

Uddannelse og erhverv 
Karlsen gik i skole i fødeby Maniitsoq fra 1964 til 1973, afbrudt af et år på Klemmensker Centralskole 1972-1973 før hun vendte tilbage til 
Atuarfik Kilaaseeraq de sidste to år. Hun er uddannet lærer på Grønlands Seminarium (Ilinniarfissuaq) 1976-1981 hvorfra hun også har et kursus i grønlandsk (1994-19955) og en diplomuddannelse i grønlandsk litteratur (2003-2006).

Hun var idrætslærer på Gerlev Idrætshøjskole 1975-1976 og lærer på Najugaqarfik Elisibannguaq (institution for voksne udviklingshæmmede) i 
Maniitsoq 1981-1984. Hun var rådgivningslærer for specialundervisning på Kuuttartup Atuarfia (folkeskole i Maniitsoq) 1984-1987, og lærer på Atuarfik Kilaaseeraq (folkeskole i Maniitsoq) 1987-1994, 1995-2009 og i 2012.

Politisk karriere 
Karlsen var medlem af kommunalbestyrelsen og viceborgmester i Maniitsoq Kommune 2005-2008, og efter kommunesammenlægningerne i 2009 har hun været medlem af kommunalbestyrelsen i Qeqqata Kommune.

Hun var minister for kultur, uddannelse, forskning og kirke i Regeringen Kuupik Kleist fra 12. juni 2009 til 11. marts 2011. Fra 11. marts 2011 til 5. april 2013 var hun minister for sociale anliggende, kultur, kirke og ligestilling.

Hun blev igen minister i Regeringen Múte Bourup Egede I hvor hun var minister for socialanliggender og arbejdsmarked fra 23. april 2021 til 4. april 2022. 23. november 2021 overtog hun også indenrigsanliggender fra Asii Chemnitz Narup.
I Regeringen Múte Bourup Egede II, som tiltrådte 5. april 2022, var hun først minister for børn, unge, familier og sundhed. 5. juni 2023 blev områderne børn, unge og familier overført til Aqqaluaq B. Egede, så Karlsen derefter udelukkende havde sundhedsområdet.

Hun forlod Grønlands regering 22. september 2023 da hun blev valgt til formand for Grønlands parlament.

Karlsen har været medlem af Inatsisartut siden valget i 2013.

Privatliv 
Mimi Karlsen er gift med fiskeskipper Peter Lyberth og har fire børn.

Referencer

Eksterne henvisninger 

Politikere fra Grønland
Politikere fra Inuit Ataqatigiit
Inatsisartutmedlemmer
Medlemmer af Landsstyret
Prins Luitpold af Bayern

Prins Luitpold af Bayern henviser til:

 Prins Luitpold af Bayern (1821-1912)
 Prins Luitpold af Bayern (født 1951)
Fritz Molnar

Frigyes "Fritz" Molnar (1893 – 1958)  var en fodboldspiller og træner fra Ungarn, som i 1930erne og 40erne arbejde for en lang række danske fodboldklubber.

Som aktiv spillede Fritz Molnar for den ungarske klub Nemzeti SC og siden for Hakoah Wien. Efter karrieren sluttede som spiller begyndte han at arbejde som fodboldtræner. I juni 1925 stod Fritz Molnar i spidsen for Hakoah Wien som træner i de sidste runder i sæsonen, hvor klubben vandt sit første østrigske mesterskab, samt i den efterfølgende sæson.

De følgende år arbejde Fritz Molnar som træner i klubber i både Tyskland, Schweiz og Ungarn. Han nåede også at stå i spidsen for både Letlands og Litauens landshold.

I december 1931 skrev Fritz Molnar kontrakt med AGF, og han arbejdede som træner i Aarhus i tre sæsoner. Med Molnar som træner blev AGF nummer tre i Danmarksturneringen i 1932-33, på det tidspunkt den hidtil bedste placering for et hold fra provinsen. AGF vandt også med Fritz Molnar det jyske mesterskab to år i træk i sæsonerne 1933-34 og 1934-35.

Siden blev han træner for flere andre danske klubber og var en overgang også unionstræner for JBU. I 1945 flyttede han til Sverige og blev træner for Halmstads BK, og i 1947 landstræner for Norge.

Noter

Eksterne henvisninger 
 Ungarn - Fra verdenshersker til mindreværskompleks  - Morten Bisgaard.
 Switzerland - Trainers of First and Second Division Clubs 
 Jysk fodboldhistorie - Randers Sportsklub »Freja« 
 Jysk fodboldhistorie - Skovbakken
 SC Hakoah Wiens officielle hjemmeside 

Fodboldspillere fra Ungarn
Fodboldtrænere fra Ungarn
Fodboldtrænere for AGF
U/21 Europamesterskabet i fodbold 2019

U/21 Europamesterskaberne i fodbold 2019 var den 22. udgave af europamesterskaberne for U/21-landshold, arrangeret af UEFA. Slutrunden blev afholdt 16. - 30. juni 2019 i Bologna, Cesena, Reggio Emilia og Udine i Italien, samt i San Marino. Turneringen fungerede desuden som kvalifikationsturnering til den olympiske fodboldturnering i 2020.

Kvalifikation 
Den ene værtsnation, Italien, var selvskreven deltagere, mens den anden værtsnation, San Marino, skulle igennem kvalifikationsturneringen, for at kvalificere sig. I kvalifikationsturneringen deltog 54 landshold (hvilket var rekord), der var fordelt i ni puljer med seks hold i hver. Kosovo og Gibraltar deltog for første gang i en kvalifikationsturnering til en U/21-slutrunde. De ni puljevindere kvalificerede sig til mesterskaberne, mens fire af toerne skulle spille playoff-kampe om de to sidste pladser. I alt blev der fundet 11 deltagere, der udover Italien skulle deltage i slutrunden. De første kampe i kvalifikationen blev spillet 25. marts 2017 og gruppespillet blev afsluttet 16. oktober 2018. De afsluttende playoffkampe blev spillet 12. - 20. november 2018.

Kvalificerede hold 
Følgende hold kvalificerede sig til slutrunden:

Noter

Referencer 

EM i fodbold
Fodbold i 2019
Sarah Pind Kristensen

Sarah Pind Kristensen (født 22. april 2002) er en dansk skuespiller.

Siden 2016 har hun medvirket i DR Ultras tv-serie Klassen, hvor hun spiller Emma. Hun har også medvirket i mini-tv-serien Mit 50/50 Liv, hvor hun spillede rollen som Maya.

Sarah går på hanebjerg skole i Hillerød, tidligere elev på Hillerød byskole.

Sarah har været model siden hun var barn, da har hun medvirket i diverse reklamer som for Legoland og Kvickly.

Filmografi

Eksterne henvisninger 
 

Skuespillere fra Danmark
Olga Kristina Hansen

Olga Kristina Hansen (født 28. februar 1990) er en færøsk fodboldspiller, der spiller for Østerbro IF i 1. division og Færøernes kvindefodboldlandshold. Hun har tidligere spillet for de færøske klubber KÍ og AB. Olga Kristina Hansen fik sin debut for landsholdet den 18. november 2006, da Færøerne spillede mod Wales. Pr. 11. apríl 2017 har hun spillet 43 landskampe og sccoret 5 mål for Færøernes landshold.

Referencer 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra KÍ Klaksvík
Kvindelige fodboldspillere fra Færøerne
Augusta Viktoria af Hohenzollern

Augusta Viktoria af Hohenzollern (Auguste Viktoria Wilhelmine Antonie Mathilde Ludovika Josephine Maria Elisabeth; 19. august 1890, Potsdam – 29. august 1966, Münchhöf-Homberg, Baden-Württemberg) var en tysk prinsesse af Fyrstendømmet Hohenzollern, der var gift med Portugals sidste konge Emanuel 2. 

Hun var datter af Fyrst Wilhelm af Hohenzollern og Maria Teresa af Bourbon-Begge Sicilier. I 1913 blev hun gift med eks-kong Emanuel 2. af Portugal, der havde været i eksil siden monarkiets afskaffelse i Portugal i 1910.

Huset Hohenzollern
Kongelige fra Portugal
Prinsesser
Personer fra Potsdam
Kongelige fra Tyskland
Ludvig Filip af Portugal

Ludvig Filip af Portugal (; 21. marts 1887 – 1. februar 1908) var en portugisisk prins, der var tronfølger i Portugal fra 1889 til 1908.

Han var den ældste søn af kong Karl 1. af Portugal i hans ægteskab med prinsesse Amélie af Orléans. Han blev tronfølger ved faderens tronbestigelse i 1889. Under et republikansk attentat på kongefamilien i 1908 blev Ludvig Filip og faderen skudt og dræbt på Terreiro do Paço. Ludvig Filips lillebror, Emanuel, blev såret i armen, overlevede og efterfulgte deres far på tronen.

Se også 

 Portugals historie

Kongelige fra Portugal
Huset Sachsen-Coburg og Gotha-Koháry
Amélie af Orléans

Prinsesse Amélie af Orléans (; født 28. september 1865, død 25. oktober 1951) var en fransk prinsesse, der var dronning af Portugal fra 1889 til 1908 som ægtefælle til kong Karl 1. af Portugal. Hun var Portugals sidste dronning.

Biografi 
Prinsesse Amélie var datter af den franske tronprætendent, Filip af Orléans. Den 22. maj 1886 blev hun gift med den portugisiske tronfølger Karl, ældste søn af kong Ludvig 1. af Portugal. Ved Ludvigs død i 1889 blev hun dronning af Portugal.

Hun blev enke i 1908, da hendes mand og ældste søn, tronfølgeren Ludvig Filip, blev skudt og dræbt Under et republikansk attentat på kongefamilien på Terreiro do Paço i Lissabon. Hendes yngre søn, Emanuel, blev såret i armen, overlevede og efterfulgte sin far på tronen.

Hun forlod landet med sin familie ved revolutionen i 1910, hvor monarkiet blev afskaffet, og levede resten af sit liv i eksil i Frankrig. Under Anden Verdenskrig blev hun tilbudt at vende tilbage til Portugal men takkede nej. Hun besøgte Portugal sidste gang i 1945.

Se også 
 Portugals historie

Eksterne henvisninger 

Dronninger af Portugal
Huset Bourbon-Orléans
Franskmænd i 1800-tallet
Franskmænd i 1900-tallet
Orlando Pirates

Orlando Pirates er en sydafrikansk fodboldklub, og er et af de førende hold i Sydafrika. 

Klubben er hjemmehørende i den forholdsvis velhavende Johannesburg-forstad Houghton. Klubben blev grundlagt i 1937 i Orlando i Soweto.

Den tidligere FC København-stjerne Sibusiso Zuma har blandt andet spillet i klubben.

Fodboldklubber i Sydafrika
Etableret i 1937
Healthy Ageing Tour 2017

7. udgave af Healthy Ageing Tour fandt sted fra den 5. til 9. april 2017. Løbet var af UCI klassificeret som 2.2. Den samlede vinder af løbet blev hollandske Ellen van Dijk fra .

Hold og ryttere

Danske ryttere 
 Amalie Dideriksen kørte for 
 Camilla Møllebro kørte for Team VéloCONCEPT Women
 Christina Siggaard kørte for Team VéloCONCEPT Women
 Pernille Mathiesen kørte for Team VéloCONCEPT Women

Etaperne

Løbet

1a. etape

1b. etape

2. etape

3. etape

4. etape

5. etape

Endeligt klassement

Eksterne henvisninger 

2017
Cykelløb i 2017
Blå tiger

Blå tiger (tjekkisk：Modrý tygr）er en tjekkisk film fra 2012 instrueret af Petr Oukropec og Bohdan Sláma. Manuskriptet er skrevet af Tereza Horváthová og Petr Oukropec. Filmen havde premiere den 23. februar 2012.

Ved den tjekkiske prisuddeling Český lev i 2013 blev filmen nomineret i to kategorier: Bedste kvindelige birolle og Bedste Design Achievement.

Medvirkende

Personel 
 Instruktør: Petr Oukrope og Bohdan Sláma
 Scenografi: Tereza Horváthová、Petr Oukropec
 Producerere: Milan Kuchynka、Meike Martens、Silvia Panaková、Pavel Strnad
 Musik: Jakub Kudlác、Markus Aust
 Fotografering: Klaus Fuxjäger
 Klip: Jakub Hejna
 Lyd: Jan Čeněk
 Casting: Kristin Diehle

Referencer

Eksterne henvisninger 
 

Film fra 2012
Film fra Tjekkiet
Tro Bro Leon 2017

Tro Bro Leon 2017 var den 34. udgave af cykelløbet Tro Bro Leon. Løbet var en del af UCI Europe Tour-kalenderen og blev arrangeret 17. april 2017. Det blev vundet af franske Damien Gaudin fra Armée de Terre.

Hold og ryttere

Danske ryttere
 Martin Mortensen kørte for Team ColoQuick-Cult
 Rune Almindsø kørte for Team ColoQuick-Cult
 Magnus Bak Klaris kørte for Team ColoQuick-Cult
 Dennis Herforth kørte for Team ColoQuick-Cult
 Christian Moberg kørte for Team ColoQuick-Cult
 Mathias Krigbaum kørte for Team ColoQuick-Cult
 Torkil Veyhe kørte for Team ColoQuick-Cult
 Rasmus Bøgh Wallin kørte for Team ColoQuick-Cult

Resultater

Eksterne henvisninger

2017
UCI Europe Tour 2017
Tour du Loir-et-Cher 2017

Tour du Loir-et-Cher 2017 var den 58. udgave af det franske landevejscykelløb. Løbet foregik i perioden 12. til 16. april 2017. Løbet var en del af UCI Europe Tour 2017 og var i kategorien 2.2. Den samlede vinder af løbet blev danske Alexander Kamp fra Team VéloCONCEPT, foran landsmændene Troels Vinther og Rasmus Guldhammer.

Hold og ryttere

Danske ryttere

Etaperne

Løbet

1. etape

2. etape

3. etape

4. etape

5. etape

Resultater

Eksterne henvisninger 

UCI Europe Tour 2017
2017
Aventurin

Aventurin eller aventurinkvarts er en varietet af kvarts, der benyttes som smykkesten. Mineralet er mikrokrystalinsk med indlejrede flager af glimmer, hæmatit eller fuchsit. Aventurinkvarts er specielt derved, at det er navngivet efter en særlig form for glas, aventuringlas, der skal være blevet opfundet ved et tilfælde (per avventura) af en glasmager på Murano, glasmagerøen som er en del af Venedig. Smeltet glas blev blandet med kobberfilspåner, hvilket gav et glas med en smuk glimmereffekt.

Forekomst
Aventurinkvarts findes mange steder: i Europa, Kina, Indien, Brasilien, Ural, Sibirien, Tibet (i en gul form blandet med sandsten) og Californien.

Anvendelse og overtro
Stenen slibes til smykkesten, enten som perler eller som cabochons. Den kan også slibes til figurer og signeter. 

Aventurinkvarts har fået sit navn sent og har ikke påkaldt sig nogen særlig opmærksomhed. Der er derfor ikke knyttet nogen speciel overtro til stenen.

Litteratur 
 Ædelstene i farver. – København 1972 / Ove Dragsted. (Side 260)

Eksterne henvisninger 

Smykkesten
Kvartsvarianter
Caerwent

Caerwent er en landsby i Monmouthshire, Wales. Den blev grundlagt af romerne i 75 under navnet Venta Silurum, som en markedsby for de besejrede silurene. Grevskabet Gwent havde sit navn fra landsbyen.

Store dele af de romerske bymurer omkring byen er bevaret. Desuden findes ruinerne af et romersk tempel.

I nærheden af Caerwent ligger en af Royal Air Forces raketbaser.

Eksterne henvisninger 

 Aerial video showing many parts of Roman Caerwent
 Caerwent community website
 BBC News: 'Stylish' Roman life found on dig (30 June 2008) Retrieved 25 January 2009.

Byer i Wales
Romersk Britannien
Maria Pia af Savoyen

Maria Pia af Savoyen (16. oktober 1847 – 5. juli 1911) var en italiensk prinsesse, der var dronning af Portugal fra 1862 til 1889 som ægtefælle til kong Ludvig 1. af Portugal.

Hun var datter af kong Victor Emanuel 2. af Italien i hans ægteskab med Adelheid af Østrig. I 1862 blev hun gift med kong Ludvig 1. af Portugal. Hun blev enke i 1889 og fungerede herefter af og til som regent på vegne af sin søn, Karl 1.

Se også
 Portugals historie

Eksterne henvisninger 

Dronninger af Portugal
Huset Savoyen
Italienere i 1800-tallet
Dronningemødre
Tour du Loir-et-Cher

Tour du Loir-et-Cher er et fransk etapeløb i landevejscykling. Løbet blev for første gang afholdt i 1960. Løbet er en del af UCI Europe Tour, hvor det af UCI er rangeret som 2.2.

Vindere

Eksterne henvisninger
 

 
Etableret i 1960
Tour du Loir-et-Cher 2016

Tour du Loir-et-Cher 2016 var den 57. udgave af det franske landevejscykelløb. Løbet foregik i perioden 13. til 17. april 2016. Løbet var en del af UCI Europe Tour 2016 og var i kategorien 2.2.

Hold og ryttere

Etaperne

Løbet

1. etape

2. etape

3. etape

4. etape

5. etape

Resultater

Eksterne henvisninger 

UCI Europe Tour 2016
2016
Gyldendals Blå Ordbøger

Gyldendals blå ordbøger var en serie ordbøger i noget mindre format end den kendte serie Gyldendals Røde Ordbøger.

 E. Høegh Nielsen: Engelsk-dansk ordbog
1. udgave, 1. oplag, 1963
2. udgave, 1. oplag, 1972 
3. udgave, 1. oplag, 1979 
3. udgave, 3. oplag, 1987
 Evald Munck: Dansk-engelsk ordbog
1. udgave, 1. oplag, 1963
2. udgave, 1. oplag, 1972 
3. udgave, 1. oplag, 1979 
4. udgave ved E. Høegh Nielsen, 1983 
4. udgave, 4. oplag, 1996
 Egon Bork: Tysk-dansk ordbog
1. udgave, 1. oplag, 1962
1. udgave, 3. oplag, 197? 
2. udgave, 1. oplag, 1976 
3. udgave, 1. oplag, 1980 
3. udgave, 3. oplag, 1987
 Børge Dissing: Dansk-tysk ordbog
1. udgave, 1. oplag, 1978 
2. udgave, 1. oplag, 1981 
2. udgave, 2. oplag, 1987

Gyldendal har anvendt den blå farve til andre ordbøger; herunder en mindre serie særudgaver til Dansk Supermarked; disse har ikke nogen serietitel og bygger på De Stribede Ordbøger Large.

Kilder 
 bibliotek.dk: Gyldendals blå ordbøger

Ordbøger
Blå Ordbøger
Mazyar

Mazyar (middelpersisk: Māh-Izād; mazenisk/) var en iransk prins fra Qarinvanddynastiet, som var den feudale hersker i det bjergrige område Tabaristan fra 825 til 839. For hans modstand mod Abbaside-kalifatet, betragtes han som en  nationalhelt    i det 20. århundredes nationalistiske historieskrivning i Iran. Hans navn betyder "beskyttet af yazata fra månen".

Kilder 
 
 
 
 
 

Personer i Irans historie
Yazata

Yazata er i zarathustrianisme en engel, eller mere præcist et gudedommeligt væsen. Ahura Mazda skabte yaztaene for at hjælpe ham med kampen mod Ahriman og hans dæmoner.

Engle
Carsten Raft

Carsten Raft (født 28. april 1895 på Frederiksberg, død 30. november 1965 i Hellerup) var en dansk journalist og politiker (KF).

Han var søn af kaptajn Axel Georg Valdemar Petersen i Ingeniørkorpset, tog slægtsnavnet Raft i 1911, og giftede sig med købmandsdatteren Inga Voigt i 1942. Carsten Raft havde studentereksamen fra Østersøgades Gymnasium i København fra 1913, og studerede en tid medicin og statsvidenskab før han blev journalist.

Raft var den første formand i Konservativ Ungdom i Gentofte 1920–1925. Fra omkring 1920 til 1926 sad han også som formand i Den Konservative Vælgerforening i Studenterforeningen i København. Han var journalist i Nationaltidende 1924–1932, en tid som korrespondent i Paris og London. Derefter blev han for alvor trukket ind i politikken som formand i Konservativ Ungdom i København 1932–1934, partisekretær og propagandaboss i Det Konservative Folkeparti 1933–1936 samt leder for Konservativ Ungdoms landslejr og organisationskurs 1932–1942. Tidligt i 1930-erne lod han sig inspirere af fascistiske bevægelser i Tyskland og Italien, og tilførte Konservativ Ungdom nye teknikker for propaganda og organisering. Efter tiden som partifunktionær var han journalist i B.T. fra 1942 og i Berlingske Tidende fra 1953.

Raft var medlem af Folketinget for Københavns amtskreds mellem 1935–1964, efter at have blevet nomineret fra Lyngby kreds. Han arbejdede særligt med forsvars- og udenrigspolitik. Hans vælgermøder tiltrak mange tilhørere, og blev efterlignet af andre politikere.

Raft var ridder af Dannebrogordenen fra 1956.

Referencer 

Riddere af Dannebrog
Journalister fra Danmark
Politikere fra Det Konservative Folkeparti
Tidligere folketingsmedlemmer fra Det Konservative Folkeparti
Personer fra Frederiksberg
Julian Glover

Julian Wyatt Glover, CBE (født 27. marts 1935) er en britisk skuespiller, hvis filmroller inkluderer en lang række ikoniske figurer som; General Maximilian Veers i Star Wars Episode V: Imperiet slår igen, James Bond-skurken Aristotle Kristatos i For Your Eyes Only, Walter Donovan i Indiana Jones og det sidste korstog, og Brian Harcourt-Smith i Den fjerde protokol. Han har også stemmelagt kæmpeedderkoppen Aragog i Harry Potter og Hemmelighedernes Kammer og blandt andet spillet rollen som Grand Maester Pycelle i tv-serien Game of Thrones.

I 2013 blev han udnævnt til Commander of the Order of the British Empire (CBE)

Udvalgt filmografi

Film 
 Han-dyret (1977) – Teddy
 Star Wars Episode V: Imperiet slår igen (1980) – General Maximilian Veers
 For Your Eyes Only (1981) – Aristotle Kristatos
 Den fjerde protokol (1987) – Brian Harcourt-Smith
 Indiana Jones og det sidste korstog (1989) – Walter Donovan
 Skatteøen (1990) – Dr. Livesey
 Harry Potter og Hemmelighedernes Kammer (2002) – Aragog, stemme
 Troy (2004) – Triopas
 The Young Victoria (2009) – Hertug af Wellington

 Tv-serier 
 Doctor Who – The Crusade (1964; 4 afsnit) – Richard Løvehjerte
 Doctor Who – City of Death (1979; 4 afsnit) – Scaroth/Count Scarlioni
 Wish Me Luck (1987–89; 15 afsnit) – Colonel James Cadogan
 Game of Thrones (2011–16; 31 afsnit) – Grand Maester Pycelle
 Merlin'' (2012; afsnittet "Arthur's Bane (Part 1)") – Lochru

Referencer

Eksterne henvisninger 

 

Teaterskuespillere fra England
Filmskuespillere fra England
Tv-skuespillere fra England
Personer fra London
Personer tildelt Commander of the Order of the British Empire
James Bond-skurke
Anton Lesser

Anton Lesser (født 14. februar 1952) er en britisk skuespiller. Han er kendt for rollen som Qyburn i tv-serien Game of Thrones, Thomas More i Wolf Hall, Harold Macmillan i The Crown og Chief Superintendent Bright i Unge Morse.

Udvalgt filmografi

Film 
 Pigen i cafeen (2005, tv-film) – George
 Miss Potter (2006) – Harold Warne
 Pirates of the Caribbean: I ukendt farvand (2011) – Lord Carteret
 Allied (2016) – Emmanuel Lombard

Tv-serier 
 Unge Morse (2013–2023) – Reginald Bright
 Game of Thrones (2013–19) – Qyburn
 Wolf Hall (2015) – Thomas More
 The Crown (2017) – Harold Macmillan

Eksterne henvisninger 
 

Teaterskuespillere fra England
Tv-skuespillere fra England
Filmskuespillere fra England
Kit Harington

Christopher Catesby "Kit" Harington (født 26. december 1986) er en britisk skuespiller, kendt for rollen som Jon Snow i tv-serien Game of Thrones.

Udvalgt filmografi

Film 
 Silent Hill: Revelation 3D (2012) – Vincent Cooper
 Pompeii (2014) – Milo
 Sådan træner du din drage 2 (2014) – Eret, stemme
 Testament of Youth (2014) – Roland Leighton
 Seventh Son (2014) – Billy Bradley
 Spooks: The Greater Good (2015) – Will Holloway
 Eternals (2021)

Tv-serier 
 Game of Thrones (2011–19) – Jon Snow

Eksterne henvisninger 

 

Tv-skuespillere fra England
Filmskuespillere fra England
Teaterskuespillere fra England
Personer fra London
Drina

Drina er en 346 km lang flod i Montenegro, Serbien og Bosnien-Hercegovina.

Den starter i De dinariske alper i Montenegro ved floderne Tara og Piva. Den løber derefter ind i Bosnien-Hercegovina, og bliver grænseflod mellem Bosnien og Serbien. Nordøst for Bijeljina i Bosnien løber den sammen med Sava.

Forfatteren Ivo Andrich (1892–1975) fik i 1961 Nobels Litteraturpris for sit hovedværk Broen over Drina. Bogen strækker sig fra 1561 til 1914 og viser hvordan historiens gang influerer folk og levevis i Višegrad, en lille by øst for Sarajevo.

Litteratur 
 Andrich, Ivo: Broen over Drina,  Paperback 1995

Floder i Bosnien-Hercegovina
Floder i Serbien
Montenegros geografi
Jugoslavien
Maisie Williams

Margaret Constance "Maisie" Williams (født 15. april 1997) er en britisk skuespiller, kendt for rollen som Arya Stark i tv-serien Game of Thrones.

Udvalgt filmografi

Film 
 The Falling (2014) – Lydia Lamont
 Cyberbully (2015, tv-film) – Casey Jacobs
 Then came you (2019, film) - Skye

Tv-serier 
 Game of Thrones (2011–19) – Arya Stark
 Doctor Who (2015) – Ashildr

Eksterne henvisninger 

 

Tv-skuespillere fra England
Filmskuespillere fra England
Børneskuespillere
Personer fra Bristol
Arne Wahl Iversen

Arne Wahl Iversen (født 9. november 1927 i Nyborg) er en dansk møbelarkitekt.

Arne Wahl Iversen fik sin interesse for møbler fra faderen, som havde møbelforretning i Nyborg. Han uddannede sig først til møbelsnedker og tog derefter møbelkonstruktøruddannelsen på Odense Tekniske Skole. Fra 1949 til 1951 gik han på Kunstakademiet, skolen for møbelkunst under ledelse af Kaare Klint.

25 år gammel startede Arne Wahl Iversen tegnestue i sin hjemby. Hans ambition var at lave elegante og funktionelle møbler i en høj håndværksmæssig kvalitet.

I 1957 indledte han et samarbejde med Ingvar Kamprad, som var i gang med at etablere IKEA på det svenske marked. På dette tidspunkt havde kendte navne som Arne Jacobsen, Finn Juhl og Hans Wegner gjort dansk møbelkunst verdensberømt, og Kamprad ville derfor gerne have den unge arkitekt til at designe møbler til sin virksomhed. Samarbejdet ophørte dog efter nogle år, da Arne Wahl Iversen valgte at gå sine egne veje.

Arne Wahl Iversen fik produceret sine møbler på mange forskellige fabrikker rundt om i Danmark, men det er nok modellerne fra Komfort og Vinde Møbelfabrik, han er mest kendt for.

I 1968 var hans soveværelse nr. 92 fra Vinde Møbelfabrik med på møbelmessen i Geneve. Monacos fyrst Rainier 3. og hans kone Grace Kelly så det på udstillingen og bestilte straks et. Det gav god PR-værdi og var muligvis medvirkende til, at hans soveværelsesmøbler blev populære på det amerikanske marked.

I begyndelsen blev hans møbler primært solgt i Danmark, men fra slutningen af 60'erne var der i højere grad salg til de store europæiske lande og det amerikanske marked. Arne Wahl Iversen var aktiv frem til midten af 80'erne.

Udmærkelser 
 Præmie ved Københavns Snedkerlaug 1953 
 Præmie ved Københavns Snedkerlaug 1955 
 Præmie ved Københavns Snedkerlaug 1956 
 Præmie ved Københavns Sadelmager- og tapetsererlaugs 500 års-jubilæum 1960 
 Optaget i M.A.S. (Arkitektsammenslutningen) i 1963 
 Arne Wahl Iversen er bl.a. repræsenteret på Österreichisches Museum für Angevandte Kunst

Møbelarkitekter fra Danmark